എഴുത്ത് രാഷ്ട്രീയ പ്രവര്ത്തനം: ബെന്യാമിന് തിരുവനന്തപുരം പുതിയ കാലത്ത് എഴുത്ത് ഒരു രാഷ്ട്രീയ പ്രവര്ത്തനമാണെന്ന് സാഹിത്യകാരന് ബെന്യാമിന്. ആ ബോധ്യത്തില് നില്ക്കുമ്ബോഴാണ് എഴുത്തുകാരന് ധൈര്യം പകര്ന്നുകിട്ടുന്നത്. എഴുത്തുകാര് ഭീഷണികള് നേരിട്ടുകൊണ്ടിരിക്കുന്ന കാലഘട്ടത്തിലൂടെയാണ് നമ്മള് കടന്നുപോകുന്നത്. അഭിപ്രായങ്ങള് പ്രകടിപ്പിക്കുമ്ബോള് അവാര്ഡ് മോഹമായും സ്ഥാനമോഹമായും വിലയിരുത്തുന്നു. എഴുത്തുകാരെ മൗനത്തിലാക്കാനുള്ള ശ്രമമാണിത്. പൗരനെന്ന നിലയിലുള്ള സ്വാതന്ത്ര്യ അവകാശത്തിന്മേലുള്ള കൈകടത്തലാണ്. തനിക്ക് അത്തരം ആരോപണങ്ങളില് ഭയമില്ലന്നും അദ്ദേഹം പറഞ്ഞു. 45ാമത് വയലാര് രാമവര്മ സാഹിത്യ പുരസ്കാരം സ്വീകരിച്ച് സംസാരിക്കുകയായിരുന്നു അദ്ദേഹം. നിശാഗന്ധി ഓഡിറ്റോറിയത്തില് നടന്ന ചടങ്ങില് വയലാര് രാമവര്മ മെമ്മോറിയല് ട്രസ്റ്റ് പ്രസിഡന്റ് പെരുമ്ബടവം ശ്രീധരന് ബെന്യാമിന് അവാര്ഡ് സമ്മാനിച്ചു. മാന്തളിരിലെ 20 കമ്യൂണിസ്റ്റ് വര്ഷങ്ങള് എന്ന കൃതിക്കാണ് അവാര്ഡ് ലഭിച്ചത്. ഒരു ലക്ഷം രൂപയും ശില്പ്പി കാനായി കുഞ്ഞിരാമന് വെങ്കലത്തില് നിര്മിച്ച ശില്പ്പവും പ്രശസ്തി പത്രവുമാണ് പുരസ്കാരം. ട്രസ്റ്റ് സെക്രട്ടറി സി വി ത്രിവിക്രമന്, വൈസ് പ്രസിഡന്റ് ജി ബാലചന്ദ്രന്, അംഗങ്ങളായ കെ ജയകുമാര്, ബി സതീശന് തുടങ്ങിയവര് പങ്കെടുത്തു. തുടര്ന്ന് ദേവരാജന് മാസ്റ്റര് ഫൗണ്ടേഷന്റെ നേതൃത്വത്തില് കല്ലറ ഗോപന്, പന്തളം ബാലന്, ശ്രീറാം, ബിജോയ് എം നായര് ഗോകുല് ഹര്ഷന്, സരിത രാജീവ്, നാരായണി ഗോപന്, ശ്രുതി സതീവന്, രേഷ്മാ രാഘവേന്ദ്രന് എന്നീ ഗായകരെ പങ്കെടുപ്പിച്ച് വയലാര് ഗാനസന്ധ്യയും അരങ്ങേറി. മദ്രാസിലെ ആശാന് മെമ്മോറിയല് ഹയര് സെക്കന്ഡറി സ്കൂളില്നിന്ന് മലയാളം ഐച്ഛികവിഷയമായെടുത്ത് ഏറ്റവും കൂടുതല് മാര്ക്ക് വാങ്ങി 10ാം ക്ലാസ് പാസായ അര്ച്ചനയ്ക്ക് 5000 രൂപയുടെ സ്കോളര്ഷിപ് നല്കി.